**O R D I N Nr. \_\_\_\_\_\_\_\_**

**pentru modificarea şi completarea Regulamentului pentru organizarea şi desfăşurarea examenului de definitivat şi a concursului de admitere în funcţia de notar public, aprobat prin Ordinul ministrului justiţiei nr. 1.494/C/2014**

**Ministrul Justiţiei,**

Având în vedere dispoziţiile Legii nr. 206/2016 pentru completarea Ordonanţei de urgenţă a Guvernului nr. 119/2006 privind unele măsuri necesare pentru aplicarea unor regulamente comunitare de la data aderării României la Uniunea Europeană, precum şi pentru modificarea şi completarea Legii notarilor publici şi a activităţii notariale nr. 36/1995;

Ţinând seama de prevederile art. 24 alin. (15) din Legea notarilor publici şi a activităţii notariale nr. 36/1995, republicată, cu modificările şi completările ulterioare, precum şi de cele ale art. 14 alin. (1) din Regulamentul de aplicare a Legii notarilor publici şi a activităţii notariale nr. 36/1995, aprobat prin Ordinul ministrului justiţiei nr. 2.333/C/2013, cu modificările ulterioare;

Luând în considerare Adresa nr. 2724/10.05.2017 a Uniunii Naţionale a Notarilor Publici, prin care a fost transmisă Ministerului Justiţiei Hotărârea nr. 31/09.05.2017 a Consiliului Uniunii Naţionale a Notarilor Publici, referitoare la propunerea de modificare şi de completare a Regulamentului de aplicare a Legii notarilor publici şi a activităţii notariale nr. 36/1995, aprobat prin Ordinul ministrului justiţiei nr. 2.333/C/2013, cu modificările ulterioare, şi a Regulamentului pentru organizarea şi desfăşurarea examenului de definitivat şi a concursului de admitere în funcţia de notar public, aprobat prin Ordinul ministrului justiţiei nr. 1.494/C/2014, cu modificările şi completările ulterioare, cu privire la organizarea şi desfăşurarea examenului de definitivat, a concursului de admitere în funcţia de notar public şi a concursului de schimbare a sediilor birourilor notariale;

În temeiul art. 13 din Hotărârea Guvernului nr. 652/2009 privind organizarea şi funcţionarea Ministerului Justiţiei, cu modificările şi completările ulterioare;

**Emite următorul**

**O R D I N**

 **Art. I**

Regulamentul pentru organizarea şi desfăşurarea examenului de definitivat şi a concursului de admitere în funcţia de notar public, aprobat prin Ordinul ministrului justiţiei nr. 1.494/C/2014, publicat în Monitorul Oficial al României, Partea I, nr. 290 din 22 aprilie 2014, cu modificările şi completările ulterioare, se modifică şi se completează după cum urmează:

1. La articolul 1, alineatele (1) şi (2) se modifică şi vor avea următorul cuprins:

„*Art. 1*

 *(1) Institutul Notarial Român, denumit în continuare INR, organizează, la solicitarea Consiliului Uniunii Naţionale a Notarilor Publici din România, denumit în continuare Consiliul Uniunii, examenul de definitivat pentru notarii stagiari care au finalizat perioada de stagiu şi au obţinut certificatul de absolvire eliberat de INR.*

*(2) Notarii stagiari susțin examenul de definitivat pentru posturile destinate notarilor stagiari care vor promova examenul de definitivat din circumscipția Camerei pentru care au susținut examenul de dobândire a calității de notar stagiar, prevăzute în ordinul ministrului justiției de actualizare, emis în conformitate cu dispozițiile art. 21 alin. (3) lit. b) din Legea notarilor publici şi a activităţii notariale nr. 36/1995, republicată, cu modificările şi completările ulterioare*.".

2. La articolul 2, alineatele (1), (2) şi (3) se modifică şi vor avea următorul cuprins:

„*Art. 2*

*(1) Preşedintele Uniunii Naţionale a Notarilor Publici din România, denumit în continuare preşedintele Uniunii, stabilește, prin dispoziție, data desfășurării examenului de definitivat, pe care o comunică directorului INR.*

*(2) Data susținerii examenului și lista posturilor destinate notarilor stagiari care vor promova examenul de definitivat se comunică de către directorul INR Camerelor și Ministerului Justiției. Cu cel puțin 45 de zile înainte de data susținerii examenului, aceste informații se publică pe pagina de internet a Uniunii, a INR, a fiecărei Camere și a Ministerului Justiției, în vederea înştiinţării candidaţilor. În același termen, lista posturilor destinate notarilor stagiari care vor promova examenul de definitivat și data susţinerii examenului se publică în Monitorul Oficial al României, Partea a III-a.*

*(3) Cu cel puțin 15 zile înainte de data examenului, directorul INR stabilește, prin dispoziție, ora şi locul desfăşurării acestuia, care sunt comunicate Camerelor. Aceste informații se afișează, de îndată, la sediul Camerelor şi se publică pe paginile de internet ale acestora și a INR.”.*

3. La articolul 3, alineatul (3) se modifică şi va avea următorul cuprins:

 „*Art.3*

*(3) În termenul prevăzut la alin. (2), tematica şi bibliografia sunt aduse la cunoştinţa candidaţilor prin publicare pe paginile de internet ale INR şi Uniunii.”.*

4. La articolul 4, alineatul (1) se modifică şi va avea următorul cuprins:

„*Art. 4 (1) După finalizarea perioadei de stagiu, confirmată prin certificatul de absolvire eliberat de INR, notarul stagiar are dreptul de a se prezenta la cel mult 2 sesiuni ale examenului de definitivat. Calitatea de notar stagiar încetează de drept la data numirii în funcţia de notar public, prin ordin al ministrului justiţiei.”.*

5. La articolul 5, alineatele (1) şi (2) se modifică şi vor avea următorul cuprins:

„*Art. 5*

*(1) Cu cel puţin 30 de zile înainte de data examenului, notarul stagiar depune la Camera în a cărei circumscripţie se află postul pentru care a susţinut examenul sau concursul de dobândire a calităţii de notar stagiar, dosarul de înscriere la examenul de definitivat, care cuprinde următoarele documente, ce atestă îndeplinirea condiţiilor legale pentru dobândirea calităţii de notar public:*

*a) cerere-tip de înscriere la examen, prevăzută în Anexa nr. 1;*

*b) copii certificate pentru conformitate cu originalul ale actelor de identitate eliberate de autorităţile române competente din care să rezulte și cetățenia candidatului;*

*c) declaraţie pe propria răspundere din cuprinsul căreia să rezulte că:*

*- nu a pierdut şi nu i-a fost restrânsă capacitatea de exerciţiu, în condiţiile legii;*

*- a luat cunoştinţă de prevederile Legii nr. 36/1995, republicată, cu modificările şi completările ulterioare, ale Regulamentului de aplicare a Legii notarilor publici şi a activităţii notariale nr. 36/1995, aprobat prin Ordinul ministrului justiţiei nr. 2333/C/2013, cu modificările ulterioare, ale Statutului Uniunii Naţionale a Notarilor Publici din România, aprobat prin Hotărârea Congresului Notarilor Publici din România nr. 10/2014, cu completările ulterioare, ale prezentului regulament, precum şi de tematica şi de bibliografia de examen;*

 *d) copie certificată pentru conformitate cu originalul de pe diploma de licenţă în drept obţinută în România, însoţită de foaia matricolă, respectiv suplimentul la diplomă, sau, în cazul obţinerii în altă ţară, copie certificată pentru conformitate cu originalul de pe actul de studii echivalat sau recunoscut de autorităţile române;*

 *e) certificatul de cazier judiciar sau echivalentul acestuia, eliberat de autoritatea competentă din statul sau, după caz, statele al cărui/căror cetăţean este;*

 *f) certificatul medical și avizul psihologic, care atestă faptul că este apt pentru exercitarea funcției de notar public, prevăzute în Anexa nr. 14 și Anexa nr. 15, emise de către unitățile sanitare și cabinetele psihologice acreditate potrivit legii și cu care Uniunea sau Camerele au încheiat protocoale de colaborare;*

*g) certificatul de promovare a examenului sau concursului de dobândire a calităţii de notar stagiar, eliberat de INR, însoţit de Hotărârea Consiliului Uniunii de validare a rezultatelor;*

 *h) scrisoare de recomandare de la INR şi de la notarul public coordonator;*

 *i) certificatul de absolvire a stagiului, eliberat de INR;*

 *j) copie certificată pentru conformitate cu originalul de pe certificatul de naştere şi, dacă este cazul, de pe certificatul de căsătorie;*

 *k) dovada achitării taxei de înscriere la examen;*

 *l) copie certificată pentru conformitate cu originalul de pe atestatul de cunoaştere a limbii române, eliberat de catedrele de specialitate ale instituţiilor de învăţământ superior de specialitate, pentru examenul sau concursul de dobândire a calităţii de notar stagiar. Cunoaşterea limbii române se prezumă la persoanele cu cetăţenie română;*

 *m) certificat de cazier fiscal sau echivalentul acestuia, eliberat de autoritatea competentă din statul sau, după caz, statele al cărui/căror cetăţean este.*

*(2) Pentru obținerea certificatului medical și a avizului psihologic prevăzute la alin. (1) lit. f), candidatul are obligaţia de a se prezenta la unitățile sanitare și cabinetele psihologice acreditate, potrivit legii, cu care Uniunea sau, după caz, Camerele au încheiat protocoale de colaborare, sub sancțiunea respingerii cererii de înscriere. Entitățile care au încheiat protocoale comunică INR lista cu unitățile sanitare și cabinetele psihologice acreditate, potrivit legii. Detalii cu privire la unitățile sanitare și cabinetele psihologice acreditate se pun la dispoziţia candidaţilor de către Uniune sau, după caz, de către Camere, prin publicare pe paginile de internet ale acestora și a INR.”.*

*6.* La articolul 5, după alineatul (2) se introduce un nou alineat, alin. (3), cu următorul cuprins:

*„(3) În situații temeinic motivate, candidații pot completa dosarul de înscriere la examen cu acte doveditoare, până la data transmiterii dosarelor către INR*.”.

7. La articolul 51, alineatul (1) se modifică şi va avea următorul cuprins:

 „*Art. 51*

*(1) Copiile de pe documentele prevăzute la art. 5 alin. (1) lit. b), d), j) şi l) se realizează de Cameră, se certifică pentru conformitate cu originalul şi se semnează de persoana desemnată. Originalul documentelor prezentate se restituie după realizarea copiilor*.”.

8. La articolul 6, alineatele (1), (3) şi (5) se modifică şi vor avea următorul cuprins:

„*Art. 6 (1) În termen de 2 zile de la finalizarea perioadei de înscriere la examen, preşedintele Colegiului director al Camerei înaintează INR dosarele depuse de candidaţi, care le va pune la dispoziția comisiei pentru verificarea condițiilor de înscriere la examen.*

*(3) Împotriva avizului negativ al comisiei prevăzute la art. 7 lit. a) candidatul poate depune contestaţie la Camera în a cărei circumscripţie se află postul pentru care a susţinut examenul sau concursul de dobândire a calităţii de notar stagiar, în termen de 48 de ore de la afişarea situaţiei centralizate. În 24 de ore de la expirarea termenului pentru depunerea contestaţiilor, acestea sunt înaintate comisiei pentru soluţionarea contestaţiilor formulate de candidaţii respinşi la înscrierea la examen, prevăzută la art. 7 lit. b). În acelaşi termen de 24 de ore, comisia pentru verificarea condiţiilor de înscriere la examen înaintează comisiei prevăzute la art. 7 lit. b) dosarele candidaţilor care au formulat contestaţie.*

*(5) În cazul în care se respinge cererea de înscriere la examen, la solicitarea notarului stagiar, Consiliul Director al INR aprobă prelungirea contractului de pregătire încheiat cu notarul stagiar, cu încă un an, pe cheltuiala acestuia din urmă, caz în care notarul stagiar efectuează 6 luni pregătire teoretică şi 6 luni pregătire practică*.”.

9. La articolul 7 lit. c), pct. 6 se modifică şi va avea următorul cuprins:

*„6. completează procesul-verbal care cuprinde:*

*- data, ora începerii şi ora încheierii examenului;*

*- numărul seturilor de hârtie rămase neutilizate;*

*- lucrările „Anulate" cu indicarea împrejurărilor care au determinat anularea;*

*- împrejurările prevăzute la art. 12 alin. (7).”.*

10*.* La articolul 7, lit. d) şi e) se modifică şi vor avea următorul cuprins:

*„d) comisia de examinare, constituită în vederea elaborării subiectelor şi notării lucrărilor, este alcătuită din: un membru al Consiliului Uniunii, care este şi preşedintele comisiei, un reprezentant al Ministerului Justiţiei, un membru al corpului didactic din învăţământul superior de specialitate şi 2 notari publici cu prestigiu profesional, desemnaţi de Consiliul Uniunii dintre notarii propuşi de Camere. Preşedintele comisiei, care este reprezentantul Consiliului Uniunii, este şi preşedintele examenului. Acesta nu participă la notarea lucrărilor şi are ca atribuţii supravegherea organizării şi desfăşurării activităţii tuturor comisiilor prevăzute de prezentul regulament, cu excepţia celor date în sarcina preşedintelui comisiei prevăzute la lit. e), convoacă, la termenele prevăzute de prezentul regulament, comisiile de la lit. a)-c). Atribuţiile comisiei de examinare sunt cele prevăzute la art. 9-19;*

*e) comisia de soluţionare a contestaţiilor împotriva notării lucrărilor, alcătuită dintr-un membru al Consiliului Uniunii, care este şi preşedintele comisiei, un membru al corpului didactic din învăţământul superior de specialitate, un reprezentant al Ministerului Justiţiei, desemnat prin ordin al ministrului justiţiei şi 2 notari publici cu prestigiu profesional, desemnaţi de Consiliul Uniunii, dintre notarii propuşi de Camere, alţii decât cei care fac parte din comisia menţionată la lit. d). Comisia are atribuţiile prevăzute la art. 18, 19 și 21 alin. (2) -(12). Preşedintele comisiei nu participă la notarea lucrărilor şi supraveghează desfăşurarea activităţii comisiei.”.*

11. La articolul 8, alineatele (2) şi (5) se modifică şi vor avea următorul cuprins:

 *„Art. 8*

*(2) În vederea constituirii comisiei de examinare și a comisiei de soluționare a contestațiilor împotriva notării lucrărilor, fiecare Cameră propune un notar public cu cel puţin 10 ani vechime în profesie şi prestigiu profesional, iar pentru celelalte comisii sunt propuşi notari publici care au prestigiu profesional.*

*(5) Din comisii nu pot face parte notari publici, membri ai corpului didactic din învăţământul superior de specialitate sau reprezentanţi ai Ministerului Justiţiei, care sunt soţ/soţie, rude sau afini, până la gradul IV inclusiv, cu candidaţii sau cu ceilalţi membri ai comisiilor şi nici notarii publici care au avut calitatea de coordonator al stagiului de practică al unui candidat, respectiv calitatea de formator al notarilor stagiari sau cei care au fost sancţionaţi disciplinar în ultimii 3 ani. Pentru a dovedi că nu se află în vreuna dintre aceste situaţii, membrii comisiilor dau o declaraţie în acest sens. O persoană nu poate face parte din mai multe comisii ale aceluiaşi examen.”.*

12. La articolul 11, alineatul (1) se modifică şi va avea următorul cuprins:

*„Art. 11*

*(1) Accesul candidaţilor în sala de examen este permis pe baza unui act de identitate, a pașaportului sau a legitimației de notar stagiar, până la ora stabilită pentru începerea fiecărei probe, cel mai târziu până la momentul extragerii plicului cu subiecte. Din momentul extragerii plicului niciun candidat nu mai poate intra în sală şi niciun candidat nu poate părăsi sala, decât dacă predă lucrarea şi semnează pentru predarea acesteia. Candidaţii care nu se află în sală în momentul extragerii plicului pierd dreptul de a mai susţine proba respectivă, cu excepţia celor menţionaţi la alin. (2).”.*

13. La articolul 12, alineatul (1) se modifică şi va avea următorul cuprins:

*„Art. 12*

 *(1) Lucrările pentru cele două probe sunt redactate, sub sancțiunea anulării lucrării, doar pe seturile de hârtie asigurate de INR, purtând în colţul din stânga sus ştampila acestuia şi a Ministerului Justiţiei, aplicate, fiecare, pe semnătura câte unuia dintre reprezentanţii celor două instituţii. În cazul INR, ştampila se aplică pe semnătura unuia dintre notarii publici membri ai comisiei.”.*

14. La articolul 14, alineatul (2) se modifică şi va avea următorul cuprins:

*„Art. 14*

*(2) După preluarea lucrărilor pe bază de proces-verbal de la comisia pentru organizarea şi supravegherea desfăşurării examenului, membrii comisiei de examinare încep notarea lucrărilor, conform baremului de notare rămas definitiv.”.*

15. La articolul 15, alineatele (3)-(6) se modifică şi vor avea următorul cuprins:

*„Art. 15*

*(3) În termen de maximum 24 de ore de la afişarea baremului de notare, candidaţii pot formula şi depune contestaţie împotriva baremului de notare la sediul INR. În același termen, în situația în care Comisia de examinare sesizează că există o eroare materială cu privire la modalitatea de întocmire a baremului de notare, cu acordul majorității membrilor săi, procedează la îndreptarea acesteia, adoptând o hotărâre în acest sens. Dacă în același termen de 24 de ore nu se formulează nicio contestaţie sau, după caz, nu se face nicio îndreptare de eroare materială de către Comisia de examinare, baremul de notare rămâne definitiv.*

*(4) După expirarea termenului de depunere, contestațiile la barem primite se înaintează* *de către INR, de îndată, Comisiei de soluţionare a contestaţiilor împotriva notării lucrărilor. Comisia soluționează contestațiile în termen de o zi lucrătoare de la primirea acestora, soluţia dată fiind definitivă.*

*(5) În cazul admiterii contestației la barem Comisia de soluţionare a contestaţiilor împotriva notării lucrărilor, acordă tuturor candidaţilor punctajul corespunzător. Comisia de soluţionare a contestaţiilor nu va putea modifica enunţul subiectelor extrase.*

*(6) Baremul de notare rămas definitiv se afișează, de îndată, pe pagina de internet a INR și a Uniunii.”.*

16. La articolul 16, alineatul (1) se modifică şi va avea următorul cuprins:

*„Art.16*

*(1) După predarea-primirea lucrărilor în condiţiile art. 14 alin. (1), preşedintele examenului repartizează lucrările pe corectori, astfel încât fiecare lucrare să fie corectată independent de 2 membri ai comisiei de examinare şi apreciată separat cu note de la 1 la 10, conform baremului de notare rămas definitiv. Unul dintre cei 2 corectori este în mod obligatoriu notar public.”.*

17. La articolul 17, alineatul (2) se modifică şi va avea următorul cuprins:

*„Art.17*

*(2) Media minimă de promovare este 7,00, fără ca nota obţinută la fiecare probă să fie mai mică de 5,00*.”.

18. La articolul 20, alineatul (2) se modifică şi va avea următorul cuprins:

*„Art.20*

(*2) Termenul de 5 zile începe să curgă din ziua afişării rezultatelor şi se împlinește în cea de-a cincea zi, la ora 16,00.”.*

19. La articolul 21, alineatele (9), (11) şi (12) se modifică şi vor avea următorul cuprins: *„Art.21*

 *(9) După finalizarea procedurilor de soluţionare a contestaţiilor, comisia de soluţionare a contestaţiilor împotriva notării lucrărilor întocmeşte lista cu rezultatele contestaţiilor, potrivit Anexei nr. 7A, în cuprinsul căreia se menţionează, pentru fiecare candidat, notele la proba teoretică şi la proba practică, media generală obţinută în urma soluţionării contestaţiei, precum şi rezultatul obţinut, respectiv „Admis contestaţie”/„Respins contestaţie". În cazul în care candidatul a contestat nota unei singure probe, la proba necontestată se menţionează în listă nota acordată de comisia de examinare.*

*(11) Dispozițiile art. 17 se aplică în mod corespunzător, completându-se centralizatorul nominal la soluționarea contestațiilor, prevăzut în Anexa nr. 7.*

*(12) După finalizarea listei cu rezultatele contestaţiilor, preşedintele comisiei de soluţionare a contestaţiilor împotriva notării lucrărilor, pe baza listei cu rezultatele examenului întocmite de comisia de examinare şi, respectiv, a listei cu rezultatele contestaţiilor întocmite de comisia de soluţionare a contestaţiilor împotriva notării lucrărilor, întocmeşte centralizatorul nominal final prevăzut în Anexa nr. 8 și lista cu rezultatele finale ale examenului, prevăzută la Anexa nr. 9, care se semnează pe fiecare filă de către acesta. În listă se vor menţiona, pentru fiecare candidat, notele la proba teoretică, proba practică, media generală obţinută, precum şi rezultatul obţinut, respectiv „Admis"/„Respins". Rezultatul se stabileşte de către preşedintele comisiei de soluționare a contestațiilor împotriva notării lucrărilor, în ordinea mediilor generale obţinute, raportat la numărul posturilor cuprinse în ordinul ministrului justiției privind actualizarea posturilor destinate notarilor stagiari care vor promova examenul de definitivat.”.*

20.La articolul 24, după alineatul (1) se introduce un nou alineat, alin. (11), cu următorul cuprins:

„*(11) Consiliul Uniunii invalidează rezultatele examenului numai în cazul nerespectării procedurilor prevăzute de Legea nr. 36/1995, republicată, cu modificările și completările ulterioare, de Regulamentul de aplicare a Legii notarilor publici şi a activităţii notariale nr. 36/1995, aprobat prin Ordinul ministrului justiţiei nr. 2333/C/2013, cu modificările ulterioare și de prezentul regulament.”.*

21. La articolul 24, alineatele (2), (5) şi (6) se modifică şi vor avea următorul cuprins:

„*Art. 24*

*(2) În termen de cel mult 15 zile de la validarea rezultatelor examenului, Colegiul director al Camerei îi convoacă pe candidaţii admişi şi procedează la repartizarea acestora. Candidaţii îşi exprimă opţiunea în scris, în ordinea mediilor obţinute, în faţa Colegiului director al Camerei, pentru unul dintre posturile vacante de notar public existente la nivelul Camerei pentru care au susţinut examenul sau concursul de dobândire a calităţii de notar stagiar şi în limita posturilor cuprinse în ordinul privind actualizarea posturilor destinate notarilor stagiari care vor promova examenul de definitivat, completând opțiunea prevăzută în Anexa nr. 10.*

*(5) După repartizare, candidatul depune la Cameră cererea privind numirea în funcţia de notar public, adresată ministrului justiţiei, prevăzută în Anexa nr. 12, cu menţionarea circumscripţiei judecătoriei şi a localităţii unde a fost repartizat, care se înaintează Consiliului Uniunii, în termen de cel mult 10 zile de la data repartizării.*

*(6) După depunerea cererilor de numire în funcție prevăzute la alin. (5) și comunicarea acestora Ministerului Justiţiei de către Consiliul Uniunii, candidaţii declaraţi admişi sunt numiţi notari publici, prin ordin al ministrului justiţiei, în termen de 30 de zile de la comunicare*.”.

22. La articolul 27, alineatele (1) şi (2) se modifică şi vor avea următorul cuprins:

„*Art. 27*

 *(1) Data concursului de admitere în funcţia de notar public se stabileşte de către preşedintele Uniunii prin dispoziție.*

*(2) Data susținerii concursului și lista posturilor de notar public pentru care se organizează concurs se comunică de către directorul INR Camerelor și Ministerului Justiției. Cu cel puțin 45 de zile înainte de data susținerii concursului, aceste informații se publică pe pagina de internet a Uniunii, a INR, a fiecărei Camere și a Ministerului Justiției, în vederea înştiinţării candidaţilor. În același termen, lista posturilor de notar public și data susţinerii examenului se publică în Monitorul Oficial al României, Partea a III-a*.”.

23. La articolul 27 alineatul (3), litera g) se modifică şi va avea următorul cuprins:

„ *g) este apt din punct de vedere medical şi psihologic, pentru exercitarea funcţiei*;”

24. La articolul 27 alineatul (4), literele b) şi e) se modifică şi vor avea următorul cuprins:

*„ b) declaraţie pe propria răspundere din cuprinsul căreia să rezulte că:*

*- nu a pierdut şi nu i-a fost restrânsă capacitatea de exerciţiu, în condiţiile legii;*

*- se angajează să urmeze, în condiţiile art. 31 din Legea nr. 36/1995, republicată, cu modificările şi completările ulterioare, pe cheltuiala sa, cursurile organizate de INR, dacă va fi numit notar public;*

*- a luat cunoştinţă de prevederile Legii nr. 36/1995, republicată, cu modificările şi completările ulterioare, ale Regulamentului de aplicare a Legii notarilor publici şi a activităţii notariale nr. 36/1995, aprobat prin Ordinul ministrului justiţiei nr. 2333/C/2013, cu modificările ulterioare, ale Statutului Uniunii Naţionale a Notarilor Publici din România, aprobat prin Hotărârea Congresului Notarilor Publici din România nr.10/2014, cu completările ulterioare, ale prezentului regulament şi de tematica şi bibliografia de concurs;”*

*e) certificatul medical și avizul psihologic, emise de către unitățile sanitare și cabinetele psihologice acreditate potrivit legii și cu care Uniunea sau Camerele au încheiat protocoale de colaborare, conform Anexei nr. 14 și Anexei nr. 15.”.*

25. La articolul 27, alineatul (5) se modifică şi va avea următorul cuprins:

„*Art. 27*

*(5) Pentru obţinerea certificatului medical și a avizului psihologic prevăzute la alin. (4) lit. e), candidatul are obligaţia să se prezinte la unitățile sanitare și cabinetele psihologice acreditate potrivit legii și cu care Uniunea sau Camerele au încheiat protocoale de colaborare sub sancţiunea respingerii cererii de înscriere. Detaliile cu privire la unitățile sanitare și cabinetele psihologice acreditate se pun la dispoziţia candidaţilor de către Uniune sau după caz, de către Camere, prin publicare pe paginile de internet ale acestora și a INR.”.*

26. La articolul 28, alineatul (1) se modifică şi va avea următorul cuprins:

*„Art. 28*

*(1) Cu cel puţin 20 de zile înainte de data desfăşurării concursului, preşedintele Colegiului director al Camerei transmite dosarele candidaţilor la INR, care le va pune la dispoziția comisiei pentru verificarea condiţiilor de înscriere la concurs*.”.

27. Articolul 29 se modifică şi va avea următorul cuprins:

*„Art. 29 Prevederile art.2 alin.(3)-(5), art.3, art.5 alin.(2) și (3), art. 51, art. 7-23 și ale art. 24 se aplică în mod corespunzător*.”.

28. La articolul 30, alineatele (2), (4) şi (7) se modifică şi vor avea următorul cuprins:

„*Art. 30*

 *(2) În termen de cel mult 15 zile de la comunicarea hotărârii de validare a rezultatelor concursului, Biroul executiv îi convoacă pe candidaţii declaraţi admişi şi procedează la repartizarea acestora. Candidaţii îşi exprimă opţiunea în scris, în ordinea mediilor obţinute, în faţa Biroului executiv, pentru unul dintre posturile vacante de notar public existente la nivelul Camerei în care s-au înscris la concurs şi în limita posturilor cuprinse în ordinul privind actualizarea numărului posturilor de notar public destinate persoanelor care au cel puţin 6 ani* *vechime în funcţii de specialitate juridică şi care promovează concursul de dobândire a calităţii de notar public, completând opțiunea prevăzută în Anexa nr. 10.*

*(4) După repartizare, candidatul depune la Uniune cererea privind numirea în funcţia de notar public, adresată ministrului justiţiei, prevăzută în Anexa nr. 12, cu menţionarea circumscripţiei judecătoriei şi a localităţii unde a fost repartizat.*

*(7) După depunerea cererilor de numire în funcție și comunicarea acestora Ministerului Justiţiei de către Consiliul Uniunii, candidaţii declaraţi admişi sunt numiţi notari publici, prin ordin al ministrului justiţiei, în termen de 30 de zile de la comunicare.”.*

29. Articolul 33 se abrogă.

30. La articolul 35 alineatul (1), literele b) şi e) se modifică şi vor avea următorul cuprins:

„*b) declaraţie pe propria răspundere din cuprinsul căreia să rezulte că:*

*- nu a pierdut şi nu i-a fost restrânsă capacitatea de exerciţiu, în condiţiile legii;*

*- a luat cunoştinţă de prevederile Legii nr. 36/1995, republicată, cu modificările şi completările ulterioare, ale Regulamentului de aplicare a Legii notarilor publici şi a activităţii notariale nr. 36/1995, aprobat prin Ordinul ministrului justiţiei nr. 2333/C/2013, cu modificările ulterioare, ale Statutului Uniunii Naţionale a Notarilor Publici din România, aprobat prin Hotărârea Congresului Notarilor Publici din România nr. 10/2014, cu completările ulterioare, ale prezentului regulament, precum şi de tematica şi bibliografia de examen;*

*e) certificatul medical și avizul psihologic care atestă faptul că este apt pentru exercitarea funcției de notar public prevăzute în Anexa nr. 14 și Anexa nr. 15, emise de către unitățile sanitare și cabinetele psihologice acreditate potrivit legii și cu care Uniunea sau Camerele au încheiat protocoale de colaborare;”.*

31. La articolul 35, alineatul (4) se modifică şi va avea următorul cuprins:

„*Art. 35*

*(4) Pentru obţinerea certificatului medical și a avizului psihologic, prevăzute la alin. (1) lit. e), candidatul are obligaţia de a se prezenta la unitățile sanitare și cabinetele psihologice acreditate, potrivit legii și cu care Uniunea sau Camerele au încheiat protocoale de colaborare. Detaliile cu privire la unitățile sanitare și cabinetele psihologice acreditate se pun la dispoziţia candidaţilor de către Uniune, sau, după caz de Camere, prin publicare pe paginile de internet ale acestora și a INR*.”.

32. Articolul 36 se abrogă.

33. După articolul 36, se introduc două noi articole, art. 361 şi art. 362, cu următorul cuprins:

„*Art. 361 Notarii stagiari care au dobândit această calitate anterior datei de 1 ianuarie 2017, depun la dosarul de înscriere la examenul de definitivat și certificatul de promovare a examenului sau concursului de dobândire a calităţii de notar stagiar, eliberat de Colegiul director al Camerei, însoţit de Hotărârea Consiliului Uniunii de validare a rezultatelor.*

*Art. 362 Prin excepție de la prevederile art. 2 alin. (2), data susținerii examenului de definitivat și lista posturilor destinate notarilor stagiari care vor promova examenul de definitivat în anul 2017 se comunică de către directorul INR Camerelor și Ministerului Justiției, cu cel puțin 30 de zile înainte de data susținerii examenului. În același termen aceste informații se publică pe pagina de internet a Uniunii, a INR, a fiecărei Camere și a Ministerului Justiției, în vederea înştiinţării candidaţilor și se publică în Monitorul Oficial al României, Partea a III-a.”.*

34. La articolul 39, alineatul (1) se modifică şi va avea următorul cuprins:

„*Art. 39*

*(1) Cuantumul şi destinaţia taxei de înscriere la examen și/sau la concurs şi condiţiile de plată se stabilesc de către Consiliul director al INR. La stabilirea taxelor de înscriere, Consiliul director se raportează la cheltuielile ocazionate de organizarea examenului sau concursului, pe baza proiectului de buget al examenului sau concursului întocmit de compartimentul de specialitate din cadrul INR*.”.

35. Articolul 40 se modifică şi va avea următorul cuprins:

„*Art. 40 Orice modificare sau completare a dispoziţiilor prezentului regulament se efectuează prin ordin al ministrului justiției, la propunerea Consiliului Uniunii*.”.

36. Anexele nr. 1, 1A, 2-7, 7A și 8-15 se modifică şi se înlocuiesc cu anexele la prezentul ordin.

37. Articolul 42 se modifică şi va avea următorul cuprins:

„*Art. 42 Anexele nr. 1, 1A, 2-7, 7A și 8-15 fac parte integrantă din prezentul regulament.”.*

**Art. II**

Serviciul Profesii Juridice Conexe şi Uniunea Naţională a Notarilor Publici vor aduce la îndeplinire dispoziţiile prezentului ordin.

**Art. III**

Prezentul ordin se publică în Monitorul Oficial al României, Partea I.

**Bucureşti, Data \_\_\_\_\_\_\_\_**

Tudorel TOADER,

Ministrul Justiţiei

**ANEXA 1**

**CERERE DE ÎNSCRIERE LA EXAMENUL DE DEFINITIVAT\***

Doamnă/Domnule Preşedinte,

 Subsemnatul/Subsemnata, .............................................., născut/născută în localitatea ............................. la data de ...................., identificat/identificată cu CNP..............................,cu domiciliul în ....................................................................................................., telefon ……………………….……, e-mail ………………………..………., solicit înscrierea la examenul de definitivat, în vederea ocupării unui post de notar public dintre cele prevăzute în Ordinul ministrului justiției nr. ……………………….. din …………………….. pentru circumscripția Camerei Notarilor Publici .................................... (denumirea Camerei Notarilor Publici).

 Prin prezenta declar că sunt de acord cu prelucrarea datelor cu caracter personal în scopul organizării și desfășurării examenului de definitivat, în conformitate cu dispozițiile Legii nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, publicată în Monitorul Oficial al României, Partea I, nr. 335 din 17 mai 2007, cu modificările şi completările ulterioare.

 Data Semnătura

 .................... ………………………..

Doamnei/Domnului preşedinte al Institutului Notarial Român

\_\_\_\_\_\_\_

\* Se completează de către notarii stagiari care se înscriu la examenul de definitivat.

**ANEXA 1A**

**CERERE DE ÎNSCRIERE LA CONCURSUL DE ADMITERE ÎN FUNCŢIA DE NOTAR PUBLIC\***

Doamnă/Domnule Preşedinte,

Subsemnatul/Subsemnata, …………….........................., născut/născută în localitatea ............................ la data de .................., cu domiciliul în ....................................................................................................., telefon ……………………….……, e-mail ………………………..……….., solicit înscrierea la concursul pentru dobândirea calităţii de notar public, în vederea ocupării unui post de notar public dintre cele prevăzute în Ordinul ministrului justiției nr. ……………………….. din …………………….. pentru circumscripția Camerei Notarilor Publici .................................... (denumirea Camerei Notarilor Publici).

Prin prezenta declar că sunt de acord cu prelucrarea datelor cu caracter personal în scopul organizării și desfășurării concursul pentru dobândirea calității de notar public, în conformitate cu dispozițiile Legii nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, publicată în Monitorul Oficial al României, Partea I, nr. 335 din 17 mai 2007, cu modificările şi completările ulterioare.

 Data Semnătura

 .................... ………………………..

Doamnei/Domnului preşedinte al Institutului Notarial Român

\_\_\_\_\_\_\_

\* Se completează de către persoanele care au exercitat timp de 6 ani funcții de specialitate juridică.

**ANEXA 2**

**BORDEROU DE NOTARE\*) Proba teoretică/Proba practică**

Data .............

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. crt.** | **Numărul lucrării** | **Subiectul 1** | **Subiectul 2** | **Subiectul 3** | **Subiectul 4** | **Subiectul 5** | **Total** |
|  |   |   |   |   |   |   |   |
|  |   |   |   |   |   |   |   |
|  |   |   |   |   |   |   |   |
|  |   |   |   |   |   |   |   |
|  |   |   |   |   |   |   |   |
|  |   |   |   |   |   |   |   |

Corector, Semnătura

........................ ………………………….

(numele şi prenumele)

\_\_\_\_\_\_\_

\*) Se completează de fiecare corector, în condiţiile art. 16 alin. (2) și art. 21 alin. (5) din regulament.

**ANEXA 3**

**CENTRALIZATOR COMUN Proba teoretică/practică\***

Data .............

|  |  |  |  |
| --- | --- | --- | --- |
| Nr. crt. | Numărul lucrării | Notă | Nota lucrării |
| Corector 1 | Corector 2 | Corector 3 |
|  |   |   |    |  |   |
|  |   |   |    |  |   |
|  |   |   |    |  |   |
|  |   |   |    |  |   |

Corectori, Semnătură ........................ ………………………..

........................ ………………………..

........................ ..……………………

 (numele şi prenumele)

\_\_\_\_\_\_\_

\*) Se completează în condiţiile art. 16 alin. (4) din regulament.

**ANEXA 4\***

**CENTRALIZATOR NOMINAL**

Data .............

|  |  |  |  |  |
| --- | --- | --- | --- | --- |
| Nr. crt. | Numele şi prenumele | I. Proba teoretică | II. Proba practică | Media generală |
| Numărul de ordine al lucrării | Nota lucrării | Numărul de ordine al lucrării | Nota lucrării |
|   |   |   |   |   |   |   |
|   |   |   |   |   |   |   |
|   |   |   |   |   |   |   |
|   |   |   |   |   |   |   |
|   |   |   |   |   |   |   |

Corectori, Semnătură Preşedinte,

...................... ………………………… …………………….

...................... …………………………

………………………….. ………………………….

(numele şi prenumele)

\_\_\_\_\_\_\_

\* Se completează în condițiile art. 19 alin. (1) din regulament.

**ANEXA 5**

**LISTA CUPRINZÂND REZULTATELE EXAMENULUI DE DEFINITIVAT/**

**CONCURSULUI PENTRU OCUPAREA FUNCȚIEI DE NOTAR PUBLIC\***

 Data .............

|  |  |  |  |  |
| --- | --- | --- | --- | --- |
| Nr. crt. | Numele şi prenumele | I. Proba teoretică | II. Proba practică | Media generală |
| Nota | Nota |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |

Preşedintele comisie de examinare, Semnătură ......................…… …………………….

 (numele şi prenumele)

\_\_\_\_\_\_\_

\*Se completează în condițiile art. 19 alin. (2) din regulament.

**ANEXA 6**

 **CENTRALIZATOR COMUN LA SOLUȚIONAREA CONTESTAŢIILOR**

 Data .............

|  |  |  |  |
| --- | --- | --- | --- |
| Nr. crt. | Numărul lucrării | Notă | Nota finală |
| Corector 1 | Corector 2 | Corector 3\*) |
|  |   |   |   |   |   |
|  |   |   |   |   |   |
|  |   |   |   |   |   |
|  |   |   |   |   |   |
|  |   |   |   |   |   |

Corectori, Semnătură

...................... …………………………

...................... …………………………

………………………….. ………………………….

(numele şi prenumele)

\_\_\_\_\_\_\_

\*) Se completează în condiţiile art. 21 alin. (6) din regulament.

**ANEXA 7**

**CENTRALIZATOR NOMINAL LA SOLUŢIONAREA CONTESTAŢIILOR**

Data............. .. .

|  |  |  |  |  |
| --- | --- | --- | --- | --- |
| Nr. crt. | Numele şi prenumelecandidatului | I. Proba teoretică | II. Proba practică | Rezultatul Admis/Respins contestaţie |
| Numărul de ordine al lucrării | Nota lucrării după contestaţie | Numărul de ordine al lucrării | Nota lucrării după contestaţie |
|   |   |   |   |   |   |   |
|   |   |   |   |   |   |   |
|   |   |   |   |   |   |   |
|   |   |   |   |   |   |   |
|   |   |   |   |   |   |   |

Corectori, Semnătură Preşedinte,

...................... ………………………… …………………….

...................... …………………………

………………………….. ………………………….

(numele şi prenumele)

**\_\_\_\_\_\_\_**

\*) Se completează în condiţiile art. 21 alin. (11) din regulament.

**ANEXA 7A**

**LISTA CU REZULTATELE CONTESTAŢIILOR\***

**Data …………………..**

|  |  |  |  |  |  |
| --- | --- | --- | --- | --- | --- |
| Nr. crt. | Numele şi prenumelecandidatului | I. Proba teoretică | II. Proba practică | Media generală obţinută în urma soluţionării contestaţiei | Rezultatul Admis/Respins contestaţie |
| Nota lucrării după contestaţie | Nota lucrării după contestaţie |
|   |   |   |   |  |   |
|   |   |   |   |  |   |
|   |   |   |   |  |   |
|   |   |   |   |  |   |
|  |  |  |  |  |  |

Preşedintele Comisiei de soluționare a contestațiilor împotriva notării lucrărilor,

..............................................

(numele şi prenumele)

 Semnătură

 ……………………

\_\_\_\_\_\_\_

\*) Se completează în condițiile art. 21 alin. (9) din regulament.

**ANEXA 8**

**CENTRALIZATOR NOMINAL FINAL\***

Data .............

|  |  |  |  |  |
| --- | --- | --- | --- | --- |
| Nr. crt. | Numele şi prenumele | I. Proba teoretică | II. Proba practică | Media generală |
| Nota | Nota |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |

 Preşedintele Comisiei de soluționare a contestațiilor împotriva notării lucrărilor,

 ..............................................

 (numele şi prenumele)

 Semnătură

 ……………………

\_\_\_\_\_\_\_

\*Se completează în conformitate cu art. 21 alin. (12) din regulament.

**ANEXA 9**

 **LISTA CU REZULTATELE FINALE ALE EXAMENULUI DE DEFINITIVAT/**

**CONCURSULUI DE ADMITERE ÎN PROFESIA DE NOTAR PUBLIC\***

Data ............

|  |  |  |  |  |  |
| --- | --- | --- | --- | --- | --- |
| Nr. crt. | Numele şi prenumele | I. Proba teoretică | II. Proba practică | Media generală | RezultatulAdmis/Respins |
| Nota | Nota |   |   |
|   |   |   |   |   |   |
|   |   |   |   |   |   |
|   |   |   |   |   |   |
|   |   |   |   |   |   |
|   |   |   |   |   |   |

Preşedintele Comisiei de soluționare a contestațiilor împotriva notării lucrărilor,

..............................................

(numele şi prenumele)

 Semnătură

 ……………………

\_\_\_\_\_\_

\*Se completează în conformitate cu art. 21 alin. (12) din regulament.

**ANEXA 10**

**OPTIUNE PENTRU OCUPAREA UNUI POST DE NOTAR PUBLIC\***

Doamnă/Domnule Preşedinte,

Subsemnatul/Subsemnata, ............................................, născut/născută în localitatea ........................., la data de ........................... , fiul/fiica lui ……………...... şi al/a ……………………......., identificat/identificată cu CNP..............................,cu domiciliul în ..................................................................................................., având media ........, la examenul de definitivat/concursul de admitere în funcția de notar public, organizat în sesiunea ……………………….., optez pentru ocuparea unui post vacant de notar public în circumscripţia Judecătoriei ..................., localitatea ……............., din cadrul Camerei Notarilor Publici .................... . (denumirea Camerei Notarilor Publici).

Prin prezenta declar că sunt de acord cu prelucrarea datelor cu caracter personal în scopul organizării și desfășurării concursul pentru dobândirea calității de notar public, în conformitate cu dispozițiile Legii nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, publicată în Monitorul Oficial al României, Partea I, nr. 335 din 17 mai 2007, cu modificările şi completările ulterioare.

 Data Semnătura

 .................... ………………………..

Doamnei/Domnului preşedinte al Uniunii Naţionale a Notarilor Publici din România

**\_\_\_\_\_\_\_**

\*Se completează în conformitate cu art. 24 alin. (2) și art. 30 alin. (2) din regulament.

**ANEXA 11**

**MODEL PRIMA FILĂ A LUCRĂRII**

Numărul lucrării ............... Numele ………………………………………………..

Nota finală .................... Prenumele ……………………..................

Semnătura preşedintelui comisiei Camera Notarilor Publici …………………….

de examinare .......................

**EXAMENUL DE DEFINITIVAT/CONCURSUL DE ADMITERE ÎN FUNCȚIA DE NOTAR PUBLIC**

**Sesiunea …………………București**

**PROBA TEORETICĂ/PROBA PRACTICĂ**

 **CONTESTAŢII**

 Numărul lucrării ...........................................

 Nota finală ................................................

 Semnătura preşedintelui comisiei de soluţionare

 a contestaţiilor împotriva notării lucrărilor ..............

**ANEXA 12**

**CERERE PRIVIND NUMIREA ÎN FUNCȚIA DE NOTAR PUBLIC\***

Doamnă/Domnule Ministru,

Subsemnatul/Subsemnata, ................................................, născut/născută în localitatea .................................... la data de ...................., fiul/fiica lui ..................... şi al/a …………….........., cu domiciliul în ............................................................................., vă adresez rugămintea ca, în temeiul art. 26/art. 30 din Legea notarilor publici şi a activităţii notariale nr. 36/1995, republicată, cu modificările şi completările ulterioare, să aprobaţi numirea subsemnatului/subsemnatei în funcţia de notar public în circumscripţia Judecătoriei ......................., localitatea ……............., din cadrul Camerei Notarilor Publici ......................... . (denumirea Camerei Notarilor Publici).

Data Semnătura

 .................... ………………………..

Doamnei/Domnului ministru al justiției

**\_\_\_\_\_\_\_**

\*Se completează în conformitate cu art. 24 alin. (5) și art. 30 alin. (4) din regulament.

**ANEXA 13**

**BORDEROU DE PREDARE A LUCRĂRILOR\*)**

**(I) Proba teoretică/(II) Proba practică**

Data .............

|  |  |  |  |
| --- | --- | --- | --- |
| **Nr. crt.** | **Numele şi prenumele candidatului** | **Numărul paginilor scrise** | **Semnătura candidatului** |
|   |   |   |   |
|  |  |  |  |
|  |  |  |  |

Membrii comisiei, Semnătură ………………………… …………………….

...................... …………………………

………………………….. ………………………….

(numele şi prenumele)

**\_\_\_\_\_\_\_**

 \*) Se completează de membrii comisiei în condiţiile art. 12 alin. (5) din regulament.

**ANEXA 14**

 Județul ............... Localitatea ......................

Unitatea sanitară ........................................

|  |
| --- |
| **Certificat MEDICAL** pentru înscrierea la examenul de definitivat/concursul pentru dobândirea calității de notar publicziua ............ luna ........ anul ............. |
| A. NUMELE ...................................................... PRENUMELE .....................................................Sexul M/F Nascut(a) în anul ................ luna ..............., ziua ........, în orasul/comuna .................................... , județul .........................., fiul/fiica lui ........................................ și al/a ........................., domiciliat(a) în județul ............................, localitatea ………........................., str. ...................................... nr. .........., CNP…………………………......................, tel ....................................e-mail……………………………………………………………….. |

|  |
| --- |
| B. ANTECEDENTELE PERSONALE (se vor atesta de medicul de familie pentru cei care nu au fișa la dispensarul clinicii)....................................................................................................................................................................................................................................................................... |
| C. REZULTATELE EXAMENELOR MEDICALE |
| Specialitate | Nr. fișei (reg. de consult) | Data examinării | Concluzii (boli depistate) | Concluzii apt/inapt înscriere examen/concurs | Semnătura și parafa medicului |
| 0 | 1 | 2 | 3 | 4 | 5 |
| Boli interne |   |   |   |   |   |
| Chirurgie-ortopedie |   |   |   |   |   |
| Neurochirurgie |   |   |   |   |   |
| Psihiatrie |   |   |   |   |   |
| Oftalmologie |   |   |   |   |   |
| ORL |   |   |   |   |   |

|  |
| --- |
| Serologia sângeluiUnitatea sanitară ..................................................................................Nr. buletin ............................. data ................... rezultatul ..........................................Semnătura și parafa medicului ................................... |

|  |
| --- |
| D. CONCLUZIILE MEDICULUI ȘEF DE CLINICĂ |
| APT/INAPT pentru exercitarea funcției de notar public | Semnătura și parafa medicului,L.S. |

**ANEXA 15**

**CABINETUL MEDICAL PSIHOLOGIC** **Nr. \_\_\_\_\_\_\_ /\_\_\_ . \_\_\_. \_\_\_\_\_\_\_\_\_\_**

**AVIZ PSIHOLOGIC**

 În conformitate cu dispozițiile art. 22 alin. (2) din Legea notarilor publici și a activității notariale nr. [36/1995](../sintact%204.0/cache/Legislatie/temp68510/00153933.htm), republicată, cu modificările și completările ulterioare, și ale Ordonanței Guvernului nr. 124/1998 privind organizarea şi funcţionarea cabinetelor medicale, republicată în Monitorul Oficial al României, Partea I, nr. 568 din 1 august 2002, cu modificările şi completările ulterioare, doamna/domnul……………………………………...............................…………….,CNP…………………………….............………………,domiciliat în …………………………………………………………………………., în urma examinării psihologice, este declarată/declarat APT/INAPT pentru exercitarea profesiei de notar public.

 Dr. …………………………… Parafa medicului ………………………..